section_heading: Opis
paragraph_text: Prva cjelovita gramatika hrvatskoga jezika pisana latinskim jezikom. Gramatika se temelji na jeziku štokavsko-čakavske književnosti. Opisuje se tronaglasni čakavski sustav i čakavski fonemski inventar. Jezik se u njoj ujednačuje i usmjerava prema štokavskom. U morfologiji se donose i stari i novi padežni oblici u dativu, lokativu i instrumentalu.Gramatika je pisana po latinskom uzoru tako da u hrvatski jezik unosi i neke kategorije kojih u hrvatskom jeziku nije bilo (konjunktiv, gerundij...). Djelo je prvi put cjelovito prevedeno. Prijevod: mr. sc. Sanja Perić-Gavrančić. Pogovor pretisku, životopis, popis djela Bartola Kašića i izbor literature o njemu napisala dr. sc. Darija Gabrić-Bagarić.